## Zakon o izmjenama i dopunama Zakona o društvenim organizacijama i udruženjima građana

### NN 2/1990 (17.1.1990.), Zakon o izmjenama i dopunama Zakona o društvenim organizacijama i udruženjima građana

# SABOR SOCIJALISTIČKE REPUBLIKE HRVATSKE

Na temelju Člana 388. Ustava Socijalističke Republike Hrvatske, donosim

## UKAZ

### o proglašenju Zakona o izmjenama i dopunama Zakona o društvenim organizacijama i udruženjima građana

Proglašava se Zakon o izmjenama i dopunama Zakona o društvenim organizacijama
i udruženjima građana, što ga je Sabor Socijalističke Republike Hrvatske
donio na sjednici Vijeća udruženog rada 11. siječnja 1990. na sjednici
Vijeća općina 11. siječnja 1990. i na sjednici Društveno-političkog vijeća
11. siječnja 1990. godine.

Klasa: 011-01/90-01/04

Urbroj : 71-90-1

Zagreb, 12. siječnja 1990.

Predsjednik Predsjedništva SR Hrvatske

**Ivo Latin, v. r.**

---

## ZAKON

### o izmjenama i dopunama Zakona o društvenim organizacijama i udruženjima građana

Član 1.

U Zakonu o društvenim organizacijama i udruženjima gradna ("Narodne
novine"), br. 7/82, 5/85 i 31/86) član 2. mijenja se i glasi: "Građani
se slobodno i dobrovoljno udružuju radi ostvarivanja političke, kulturne,
prosvjetne, umjetničke, naučne, zdravstvene, socijalne, fiskulturne, tehničke.
humanitarne i druge aktivnosti. U društvene organizacije udružuju se radni
ljudi i građani radi ostvarivanja aktivnosti od šireg društvenog interesa,
a u udruženja građana radi zadovoljavanja svojih osobnih i zajedničkih
potreba Izuzetno, organizracije osnovane radi političke aktivnosti mogu
se osnovati i kao društvene organizacije i kao udruženja građana."

Član 2.

U članu 3. dodaje se novi stav 2, koji glasi: "Članovi društvenih
organizacija i udruženja građana s političkim ciljevima mogu biti samo
državljani SFRJ."

Član 3.

U Članu 4. u stavu 1. točka 5. briše se.

Član 4.

U Članu 11. u stavu 2. rijeći "i po prethodno pribavljenom mišljenju
Socijalističkog saveza radnog naroda Hrvatske" brišu se.

Član 5.

Član 14. briše se.

Član 6.

U Članu 16. riječi "ili organizacije odnosno zajednice koje daju
inicijativu za osnivanje društvene organizacije" brišu se.

Član 7.

Član 17. briše se.

Član 8.

Član 21. mijenja se i glasi: "Društvene organizacije i udruženja
građana mogu obavljati privrednu i drugu djelatnost, u skladu s posebnim
propisima".

Član 9.

Član 22. briše se.

Član 10.

Član 28. mijenja se i glasi: "Financijsko i materijalno poslovanje
udruženja građana kontrolira organ uprave nadležan za poslove društvenih
prihoda odgovarajuće društveno-političke zajednice u suradnji s organom
nadležnim za registraciju".

Član 11.

Član 29. mijenja se i glasi: "Registar društvenih organizacija
vode:

- općinski organ uprave nadležan za poslove opće uprave za društvene
organizacije koje djeluju na području općine;

- organ uprave gradske zajednice općina nadležan za poslove opće uprave
za društvene organizacije koje djeluju na području dvije ili više općina
u sastavu gradske zajednice općina;

- republički organ uprave nadležan za poslove opće uprave za društvene
organizacije koje djeluju na području više općina od kojih je najmanje
jedna općina izvan područja gradske zajednice općina ili na čitavom području
Republike te za društvene organizacije koje imaju sjedište na području
Republike, a djeluju i na području drugih republika ili autonomnih pokrajina
ili na cijelom području SFRJ.

Član 12.

U Članu 32. u stavu 3. riječi "dva mjeseca- zamjenjuju se riječima
od 30 dana Iza stava 3. dodaje se stav 4. koji glasi:

-Ukoliko organ nadležan za registraciju ne donese rješenje u predviđenom
roku, smatrat će se da je društvena organizacija registrirana idućeg dana
nakon isteka roka.

Član 13.

Član 33. mijenja se i glasi: "Ako organ nadležan za registraciju
utvrdi da priloženi statut ili programska orijentacija društvene organizacije
nisu u skladu sa ovim zakonom, upozorit će na to podnosioce zahtjeva i
odrediti rok za usklađivanje koji ne može biti duže od 15 dana". Ako
organ nadležan za registraciju utvrdi da društvena organizacija nije osnovana
u skladu sa zakonom ili ako podnosioci zahtjeva nisu otklonili nedostatke
u statutu ili programskoj orijentaciji na koje su upozoreni. organ nadležan
za registraciju donijet će rješenje o odbijanju zahtjeva za upis u registar
društvenih organizacija.

Član 14.

Član 34. mijenja se i glasi: "U registar društvenih organizacija
neće se upisati društvena organizacija čijisu statut ili programska orijentacija
usmjereni na vršenje aktivnosti koje su zabranjene ustavom odnosno krivićnim
zakonom".

Član 15.

Član 37. mijenja se i glasi: "Registar udruženja građana vode organi
uprave iz člana 29. ovoga zakona, ovisno o području djelovanja udruženja
građana. Rukovodilac republičkog organa uprave nadležnog za poslove opće
uprave propisat će obrasce i način vođenja registra udruženja građana".

Član 16.

U članu 39. u stavu 3. rijeći "dva mjeseca" zamjenjujuse rijećima"od
30 dana". Iza stava 3. dodaje se stav 4. koji glasi: "Ukoliko
organ nadležan za registraciju ne donese rješenje u predviđenom roku, smatrat
će se da je udruženje građana registrirano idućeg dana nakon isteka roka."

Član 17.

Član 40. mijenja se i glasi: "Ako organ nadležan za registraciju
utvrdi da priloženi statut ili programska orijentacija udruženja građana
nisu u skladu sa ovim zakonom, upozorit će na to podnosioce zahtjeva i
odrediti rok za usklađivanje koji ne može biti duži od 15 dana. Ako organ
nadležan za registraciju utvrdi da udruženje građana nije osnovano u skladu
sa zakonom ili ako podnosioci zahtjeva ne otklone nedostatke u statutu
ili programskoj orijentaciji na koje su upozoreni, donijet će rješenje
o odbijanju zahtjeva za upis u registar udruženja građana".

Član 18.

Član 41. mijenja se i glasi: "U registar udruženja građana neće
se upisati udruženje građana čiji su statut ili programska orijentacija
usmjereni na vršenje aktivnosti koje su zabranjene ustavom odnosno krivičnim
zakonom.

Član 19.

Član 44. mijenja se i glasi: "Društvena organizacija i udruženje
građana prestaju:

1. odlukom nadležnog organa upravljanja društvene organizacije odnosno
udruženja građana;

2. ako se utvrdi da su društvena organizacija odnosno udruženje građana
prestali djelovati ili ako je proteklo dvostruko više vremena od vremena
utvrđenog statutom za održavanje skupštine, a skupština nije održana;

3. ako se broj Članova društvene organizacije odnosno udruženja građana
smanji ispod broja određenog za osnivanje društvene organizacije odnosno
udruženja građana;

4. ako djeluju suprotno odredbama statuta ili ako ne ispunjavanju zadatke
radi kojih su osnovani;

5. ako je djelovanje društvene organizacije odnosno udruženja građlana
zabranjeno.

Činjenice iz stava 1. ovoga člana utvrđuje organ nadležan za registraciju
po službenoj dužnosti. Rješenje o prestanku društvene organizacije odnosno
udruženja građana donosi organ nadležan za registraciju.

Član 20.

Član 45, briše se.

Član 21.

Član 4B. mijenja se i glasi: "Djelovanje društvenih organizacija
odnosno udruženja građana zabranit će se presudom okružnog suda nadležnog
prema sjedištu društvene organizacije odnosno udruženja građana, ukoliko
je usmjereno na vršenje aktivnosti koje su zabranjene ustavom odnosno krivičnim
zakonom. Postupak za zabranu djelovanja društvene organizacije odnosno
udruženja građana pokreće se na prijedlog organa nadležnog za registraciju
odnosno nadležnog javnog tužioca".

Član 22.

Iza člana 46. dodaju se novi članovi koji glase:

Član 46a.

Na prijedlog organa nadležnog za registraciju odnosno nadležnog javnog
tužioca sud će održati raspravu u roku tri dana od primitka prijedloga.
Na rasparvu će se kao stranke pozvati predstavnik organa nadležnog za registraciju
odnosno javni tužilac i osoba ovlaštena za zastupanje društvene organizacije
odnosno udruženja građana.

Član 46b.

U postupku o zabrani djelovanja društvene organizacije odnosno udruženja
građana sud može održati raspravu i donijeti odluku i ako uredno pozvane
stranke nisu došle na raspravu, na što će se stranke u pozivu za raspravu
izrićito upozoriti.

Član 46c.

Na prijedlog za zabranu djelovanja društvene organizacije odnosno udruženja
građana, sud presudom izriće zabranu djelovanja ili odbija prijedlog organa
nadležnog za registraciju odnosno nadležnog javnog tužioca.

Član 46d.

Ako sud izrekne zabranu djelovanja društvene organizacije odnosno udruženja
građana, u obrazloženju mora naznaćiti aktivnosti društvene organizacije
odnosno udruženja građana koje su zabranjene ustavom odnosno krivićnim
zakonom. Presudom kojom se izriće zabrana djelovanja društvene organizacije
odnosno udruženja građana sud će narediti raspuštanje društvene organizacije
i udruženja građana i odrediti mjere u pogledu imovine društvene organizacije
i udruženja građana. u skladu sa zakonom. Sud može, u skladu sa svim okolnostima
slučaja, odrediti i druge mjere nužne za provedbu presude o zabrani djelovanja
društvene organizacije odnosno udruženja građana, kao što su pečaćenje
službenih prostorija, gašenje računa kod ovlaštenih organizacija i oduzimanje
sredstava kojima je vršena zabranjena aktivnost. Sud će odrediti hoće li
se oduzeta sredstva uništiti, prodati ili predati određenom organu ili
organizaciji.

Član 46e.

Presudu o prijedlogu za zabranu djelovanja društvene organizacije odnosno
udrženja građana sud će donijeti odmah nakon održane rasprave, a predsjednik
vijeća objavit će je bez odgađanja. Presuda se mora izraditi pismeno i
njezin ovjereni prijepis mora biti dostavljen strankama u roku tri dana
od dana objave.

Član 46f.

Protiv presude okružnog suda kojom se odlučuje o zabrani djelovanja
društvene organizacije odnosno udruženja građana stranke mogu podnijeti
žalbu Vrhovnom sudu Hrvatske u roku osam dana od dana primitka presude.
Žalba protiv presude o zabrani djelovanja društvene organizacije odnosno
udruženja građana ne zadržava njezino izvršenje. Žalba se ne dostavlja
na odgovor. Pravovremnu i dopuštenu žalbu sud će dostaviti Vrhovnom sudu
Hrvatske zajedno sa svim spisima u roku tri dana od primitka žalbe. Vrhovni
sud Hrvatske može pozvati i saslušati stranke Vrhovni sud Hrvatske odlučuje
o žalbi u roku tri dana od primitka žalbe sa spisima.

Član 46g.

Izreka pravomoćne presude o zabrani djelovanja društvene organizacije
odnosno udruženja građana objavljuje se u"Narodnim novinama".

Član 46h.

U postupku zabrane djelovanja društvene organizacije odnosno udruženja
građana na odgovarajući se način primjenjuju odredbe Zakona o krivićnom
postupku, ako ovim zakonom nije drugačije određeno.

Član 23.

Član 47. mijenja se i glasi: "O žalbi protiv prvostepenog rješenja
općinskog organa uprave odnosno organa uprave gradske zajednice općina
rješava republički organ uprave nadležan za poslove opće uprave. Iznimno,
o žalbi protiv prvostepenog rješenja općinskog organa uprave s područja
gradske zajednice općina, rješava organ uprave gradske zajednice općina
nadležan za poslove opće uprave.

Član 24.

Član 5. mijenja se i glasi "Nadzor nad zakonitošću rada društvenih
organizacija i udruženja građana obavljaju organ nadležan za registraciju
i organ uprave u čiji djelokrug, s obzirom na svrhu i ciljeve osnivanja,
spada djelatnost društvene organizacije odnosno udruženja građana".

Član 25.

Postupci za registraciju udruženja građana u kojima do dana stupanja
na snagu ovoga zakona nije doneseno prvostepeno rješenje dovršit će se
po odredbama ovoga zakona. Rukovodilac republičkog organa uprave nadležnog
za unutrašnje poslove i rukovodilac republičkog organa uprave nadležnog
za poslove opće uprave sporazumno će odrediti rokove i način predaje dokumentacije
koja se odnosi na udruženja građana.

Član 26.

Do donošenja propisa iz stava 2. Člana 15. ovoga zakona, ostaje na snazi
Pravilnik o registru udruženja građana ("Narodne novine", br.
7/82).

Član 27.

Ovlašćuje se Zakonodavno-pravna komisija Sabora Socijalističke Republike
Hrvatske da utvrdi i izda prečišćeni tekst Zakona o društvenim organizacijama
i udruženjima građana.

Član 28.

Ovaj zakon stupa na snagu slijedećega dana nakon objave u"Narodnim
novinama".

Broj: 007-02/89-01/02

Zagreb. 11. siječnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća općina

**mr. Mirko Šetina v.r.**

Predsjednik Sabora

**dr Anđelko Rujnić, v.r.**

Predsjednik Društveno-političkog vijeća

**mr Zvonimir Novak, v. r.**

Zakon, NN 2/1990-8